ET Euroopa Liidu Teataja C 62/20

Teatis sooduslepingute kohta, millega nähakse ette päritolu diagonaalne kumuleerumine ühenduse ning Lääne-Balkani riikide ja Türgi vahel

(2009/C 62/07)

Stabiliseerimis- ja assotsiatsiooniprotsessi (SAP) raames pidas Euroopa Ühendus läbirääkimisi stabiliseerimis- ja assotsiatsioonilepingute (SAA) üle Lääne-Balkani riikidega (Albaania, Bosnia ja Hertsegoviina, Horvaatia, endine Jugoslaavia Makedoonia Vabariik, Montenegro, Serbia). Stabiliseerimis- ja assotsiatsioonilepingud endise Jugoslaavia Makedoonia Vabariigiga on jõustunud. Kuni stabiliseerimis- ja assotsiatsioonilepingute jõustumiseni kohaldatakse Albaania, Bosnia ja Hertsegoviina ning Montenegroga kaubanduse ja kaubandusküsimuste valdkonnas sõlmitud vahelepinguid.

Protokollide (milles käsitletakse mõiste „päritolustaatusega tooted” määratlust ning Euroopa Ühenduse ning vastavalt Albaania (1), Bosnia ja Hertsegoviina, endise Jugoslaavia Makedoonia Vabariigi (2), ning Montenegro vahel sõlmitud stabiliseerimis- ja assotsiatsioonilepingu või vahelepingu kohaldamise halduskoostöö meetodeid) artiklitega 3 ja 4 nähakse ette päritolu diagonaalne kumuleerumine asjaomaste lepinguosaliste (3) vahel ning EÜ-Türgi ühiskomitee otsusega nr 1/95 hõlmatud toodete puhul kõnealuste lepinguosaliste ja Türgi (4) vahel.

Eespool nimetatud artiklite lõike 4 kohaselt teavitavad ühendus ja asjaomased riigid üksteist Euroopa Komisjoni kaudu teiste riikidega jõus olevatest lepingutest ja nendega seotud päritolureeglitest. Euroopa Komisjon avaldab seejärel Euroopa Liidu Teataja C-seerias kuupäeva, alates millest kohaldatakse kõnealuste artiklitega ettenähtud diagonaalset kumuleerumist nõutavatele tingimustele vastavate toodete suhtes. See on käesoleva teatise eesmärk.

Tuletatakse meelde, et kumuleerumist saab kohaldada ainult juhul, kui lõpptootja- ja lõppsihtriigid on sõlminud ühesuguseid päritolureegleid sisaldavad vabakaubanduslepingud kõikide päritolustaatuse kujunemisega seotud riikidega — st kõikide riikidega, kust on pärit kõik kasutatud materjalid. Päritolustaatuseta materjalidena tuleb käsitada materjale, mis on pärit riigist, kellel ei ole lõpptootja- ja lõppsihtriigiga vabakaubanduslepingut sõlmitud.

Järgnevas tabelis on esitatud kõnealusesse kumuleerumisse kaasatud riikide olukord ning täpsustatud seotud päritoluprotokollide ja nende muudatuste jõustumise kuupäevad. Diagonaalset kumuleerumist võib kohaldada juhul, kui lõppsihtriik on Euroopa Ühenduse liikmesriik või kui EÜ-Türgi ühiskomitee otsusega nr 1/95 hõlmatud toodete puhul on selleks Türgi.

Allpool on esitatud tabelis loetletud riikide ISO alfa-2-koodid.

— Albaania AL — Bosnia ja Hertsegoviina BA — Endine Jugoslaavia Makedoonia Vabariik MK (5) — Montenegro ME — Serbia RS — Türgi TR

Käesolevat teatist ajakohastatakse vajaduse korral.

Selliste päritolureegleid käsitlevate protokollide kohaldamise kuupäev, millega nähakse ette päritolu diagonaalne kumuleerumine ühenduse ning Albaania, Bosnia ja Hertsegoviina, endise Jugoslaavia Makedoonia Vabariigi, Montenegro, Serbia ja Türgi vahel

EU TR (6) AL 1.1.2007 BA 1.7.2008 MK 1.1.2007 ME 1.1.2008 RS — Märkide seletus: — Vaheleping ei ole veel jõustunud.

(1) Protokoll on asendatud vahelepingu protokolli VII lisaga, et võtta arvesse Bulgaaria ja Rumeenia ühinemist Euroopa Liiduga.

(2) Protokoll on asendatud stabiliseerimis- ja assotsiatsioonipingu protokolli IX lisaga, et võtta arvesse Bulgaaria ja Rumeenia ühinemist Euroopa Liiduga.

(3) Horvaatiaga sõlmitud stabiliseerimis- ja assotsiatsioonilepingu protokolliga, mis käsitleb „päritolustaatusega toodete” mõiste määratlust ja halduskoostöö meetodeid, (asendatud protokolli X lisaga, et võtta arvesse Bulgaaria ja Rumeenia ühinemist) ei ole diagonaalset kumuleerumist ette nähtud. Vahelepingut Serbiaga ei ole seni rakendatud. Kauplemine Kosovo tolliterritooriumiga ei ole hõlmatud ühegi stabiliseerimis- ja assotsiatsioonilepingu ega vahelepinguga.

(4) Türgi võib Euroopa Ühenduse ja Lääne-Balkani riikide päritolu määramise diagonaalse kumuleerumise süsteemis potentsiaalselt osaleda tingimusel, et lepingutega, mille Türgi ise on sõlminud Lääne-Balkani riikidega, on päritolu määramise diagonaalne kumuleerumine ette nähtud.

(5) ISO-kood 3166. Ajutine kood, mis ei mõjuta mingil viisil kõnealuse riigi lõplikku nomenklatuuri, milles lepitakse kokku pärast seda, kui ÜRO egiidi all praegu peetavad vastavasisulised läbirääkimised on lõppenud.

(6) Türgi ja mõnede Lääne-Balkani riikide (AL, BA, MK) vaheliste kehtivate lepingutega on ette nähtud üksnes kahepoolne kumuleerumine. Päritoluprotokollide muudatused vastavalt protsessiga SAP+ ette nähtud kumuleerumiseeskirjadele on nendes riikides praegu arutlusel.

Märkide seletus: